จยย.วิ่งฟุตปาทย้ายเทศกิจ
นวยนิ่มเตรียมถก จยย.รับจ้าง-ขู่ไม่เชื่อฟังอาจถึงขั้นเลิกวิน,ที่ศาลาว่าการ กทม. เมื่อวันที่ 23 ม.ค.60 พล.ต.ท.อำนวย นิ่มมะโน รองผู้ว่าฯกทม. เปิดเผยว่า ได้สั่งการให้ทุกสำนักงานเขตสอดส่องและกวดขันไม่ให้มีการจอดหรือขับขี่รถยนต์ รถจักรยานยนต์ หรือล้อเลื่อนบนทางเท้า อย่างเคร่งครัด พร้อมจัดชุดเจ้าหน้าที่เทศกิจออกปฏิบัติหน้าที่อย่างสม่ำเสมอ โดยเฉพาะช่วงเวลาเร่งด่วน และถนนที่มีการจราจรหนาแน่น อาทิ ถนนสุขุมวิท พระราม 4 เพชรบุรี พหลโยธิน รัชดาภิเษก จรัญสนิทวงศ์ รวมถึงพื้นที่อื่นๆ หากเขตใดปล่อยปละละเลย หรือมีเรื่องร้องเรียนมายัง กทม. ตนจะลงพื้นที่ด้วยตนเอง หากพบครั้งแรกจะตักเตือนให้ใบเหลือง ถ้าครั้งที่ 2 จะสั่งย้ายเจ้าหน้าที่ไปอยู่ในเขตที่ไม่มีจักรยานยนต์ขับขี่บนทางเท้า,พล.ต.ท.อำนวยกล่าวอีกว่า ได้ประชุมร่วมกับสำนักงานเขตซึ่งได้เสนอให้ทำที่กั้นรถขึ้นไปวิ่งบนทางเท้า แต่ออกแบบให้วีลแชร์สามารถใช้งานได้ เป็นลักษณะที่กั้นซิกแซ็กไปมา โดยข้อเสนอดังกล่าวยังไม่สรุปว่าจะใช้วิธีนี้หรือไม่ ต้องรอประชุมอีกครั้ง เบื้องต้น ในชั่วโมงเร่งด่วนที่มีการจราจรหนาแน่น กทม.จะเอาเครื่องขยายเสียงลงพื้นที่ที่มีผู้ขับขี่มักง่ายเป็นจำนวนมาก ประชาสัมพันธ์ให้ทราบว่าห้ามขับขี่รถบนทางเท้า คนที่ขับขี่รถบนทางเท้าใช้อะไรคิด คนที่เดินทั้งถือของมากมาย ต้องคอยหลบ หรือระวัง หากเกิดอุบัติเหตุขึ้นมาคนขับต้องรับผิดชอบ อีกทั้ง กทม.จัดระเบียบทางเท้า ไม่ได้เพื่อให้มอเตอร์ไซค์มาขับ ทางเท้ามีไว้ให้เดิน พล.ต.ท.อำนวยกล่าว,ผู้สื่อข่าวถามว่า กรณีวินมอเตอร์ไซค์รับจ้างมักใช้ทางเท้าเป็นทางลัดในการรับส่งผู้โดยสาร กทม.จะมีมาตรการในการดำเนินการอย่างไร พล.ต.ท.อำนวยกล่าวว่า เดิมที่การตั้งวินตรงหน้าปากซอย กระทบต่อรถที่จะเลี้ยวเข้าซอย หน่วยงานที่เกี่ยวข้องในการอนุญาตจัดตั้งวินจึงให้ตั้งตรงทางเท้าใกล้ปากซอย ทั้งนี้ การแก้ปัญหาวินมอเตอร์ไซค์วิ่งบนทางเท้า กทม.จะประสาน ตำรวจ ทหาร กรมการขนส่งทางบก หารือกับหัวหน้าวินต่างๆ เพื่อให้ควบคุม ตักเตือน ป้องกันไม่ให้มีการขับขี่รับ-ส่งผู้โดยสารบนทางเท้า หากไม่เชื่อฟัง หรือไม่ให้ความร่วมมือ อาจจะถึงขั้นยกเลิกการจัดตั้งวินมอเตอร์ไซค์นั้นไปเลย.
พล.ต.ท.อำนวย นิ่มมะโน รองผู้ว่าฯกทม. เปิดเผยว่า ได้สั่งการให้ทุกสำนักงานเขตสอดส่องและกวดขันไม่ให้มีการจอดหรือขับขี่รถยนต์ รถจักรยานยนต์ หรือล้อเลื่อนบนทางเท้า อย่างเคร่งครัด
อำนวย นิ่มมะโน,รถจักรยานยนต์,ล้อเลื่อนบนทางเท้า,เทศกิจ,วินมอเตอร์ไซค์รับจ้าง